== Sagn ==
Om Schwanewedes eventyr og bedrifter dannede der sig en [[sagn]]kreds, udpyntet med historier som, at Schwanewede, når det kneb, havde forvandlet soldater til siv og sivene igen til soldater. Rygterne om hans færdighed i [[Mezzotinte|den sorte kunst]] fortsattes efter freden, da hans regiment lå i sit distrikt i det nordlige [[Jylland]], hvor Schwanewede købte først [[Sønder Vosborg]] ved [[Nissum Fjord]] og [[1687]] den langt betydeligere nabogård Nørre Vosborg. Efter sagnene at dømme har han som godsejer været barsk og streng, vel også noget voldsom, når han mente, at nogen ville gå hans rettigheder for nær; men søgte man at tage ham med det gode, kunne han også være godmodig og velvillig. I perioden [[1683]]-[[1689|89]] var han gentagne gange i [[Hertugdømmet Holsten|Holsten]] med sit regiment i anledning af stridighederne med [[Slesvig-Holsten-Gottorp|Gottorp]]; men [[1692]] fratrådte han kommandoen og blev [[generalmajor]]. Året efter var han med ved belejringen af [[Ratzeburg]]. 26. januar 1697 døde han på Nørre Vosborg.
Personbillede_savnes Historie